[{"text_idx": "#000001", "text": "Adnabyddir yn gyffredin fel: colled, marwolaeth, profedigaeth, galar"}, {"text_idx": "#000003", "text": "Profedigaeth yw\u2019r profiad o golli rhai sy\u2019n agos atom. Mae teimlo ar goll ar o\u0302l i berthynas chwalu, mae marwolaeth anwylyd, aelod o\u2019r teulu, ffrind neu anifail anwes yn ffordd arferol o deimlo."}, {"text_idx": "#000004", "text": "Mae\u2019n naturiol mynegi amrywiaeth o deimladau corfforol ac emosiynol ar o\u0302l colled. Mae galar yn ymateb normal a naturiol i golled. Gallwn hefyd deimlo galar pan fydd ein hamgylchiadau personol yn newid, megis colli swydd neu symud i faes gwahanol."}, {"text_idx": "#000005", "text": "Mae\u2019n bwysig cofio bod profedigaeth yn effeithio ar bobl mewn gwahanol ffyrdd. Nid oes unrhyw ffordd gywir nac anghywir i deimlo."}, {"text_idx": "#000006", "text": "Pan fyddwn mewn profedigaeth, gallwn deimlo:"}, {"text_idx": "#000007", "text": "Ar goll ac yn unig"}, {"text_idx": "#000008", "text": "Mae\u2019r rhain i gyd yn ymateb i\u2019ch colled. Nid oes union amser pan fydd y teimladau hyn yn diflannu neu\u2019n mynd yn haws. Eich teimladau chi ydyn nhw."}, {"text_idx": "#000009", "text": "Dysgwch fwy am alar a sut y gellir ei reoli. Gweler ein hadnoddau hunangymorth isod.\nDewch o hyd i gefnogaeth, sicrwydd a gwybodaeth ar sut i reoli eich galar trwy fynychu cwrs. Gweler ein cyrsiau hunangymorth isod.\nCeisiwch siarad am eich teimladau gyda ffrind neu aelod o\u2019r teulu. Neu efallai y bydd yn ddefnyddiol i chi gymryd rhan mewn gweithgareddau sy\u2019n digwydd yn eich ardal leol. Efallai bod grw\u0302p cymorth gerllaw. Darganfyddwch beth sy\u2019n digwydd yn eich ardal chi drwy fynd i\u2019n tudalen \u2018yn eich ardal chi\u2018.\nGwnewch yn siw\u0302r eich bod yn gofalu amdanoch eich hun. Mae yna bethau syml y gallwn ni i gyd eu gwneud i helpu i ofalu am ein hiechyd meddwl. Ewch i\u2019n hadran \u2018gofalu amdanoch chi\u2019ch hun\u2018 am ragor o wybodaeth a chyngor.\nNid oes angen i chi brofi\u2019r teimladau hyn ar eich pen eich hun. Siaradwch a\u0302 rhywun rydych chi\u2019n ymddiried ynddo neu edrychwch ar ein hadran \u2018os oes angen cymorth pellach arnoch\u2019 isod. Mae yna lawer o wasanaethau am ddim a all gynnig cefnogaeth neu glust i wrando.\nOs ydych chi wedi cael profedigaeth oherwydd hunanladdiad, mae gennym ni wasanaeth cymorth am ddim yn ardal Bwrdd Iechyd Prifysgol Aneurin Bevan. Gweler y manylion am wasanaeth 2Wish isod.\nOs ydych chi neu rywun rydych chi\u2019n ei adnabod angen cymorth brys \u2013 ewch i\u2019n tudalen \u2018cymorth brys\u2018 ar unwaith."}, {"text_idx": "#000010", "text": "Os oes angen cymorth pellach arnoch i reoli galar"}, {"text_idx": "#000011", "text": "Os nad yw\u2019r wybodaeth, cyngor, adnoddau a chyrsiau ar y dudalen hon wedi bod yn ddefnyddiol a/neu rydych chi\u2019n meddwl bod angen mwy o help arnoch chi, mae llawer o wasanaethau cymorth am ddim ar gael."}, {"text_idx": "#000012", "text": "Os ydych yn byw yn ardal Bwrdd Iechyd Prifysgol Aneurin Bevan, a thros 18 oed, gallwch wneud apwyntiad gydag Ymarferydd Iechyd Seicolegol (PHP) neu Feddyg Teulu trwy gysylltu a\u0302\u2019ch meddygfa leol. Mae PHPs yn ymarferwyr iechyd meddwl y GIG sy\u2019n darparu gwasanaeth am ddim i bobl sy\u2019n profi problemau iechyd meddwl ysgafn i gymedrol."}, {"text_idx": "#000015", "text": "A yw\u2019r dudalen hon yn ddefnyddiol?"}, {"text_idx": "#000016", "text": "Rhowch eich adborth i ni"}, {"text_idx": "#000017", "text": "Mae gwybod beth oedd yn ddefnyddiol neu\u2019n annefnyddiol i chi yn bwysig iawn i ni. Os oes gennych rywfaint o amser, rhowch wybod i ni beth oedd yn ddefnyddiol i chi ac os oes unrhyw beth y gallem ei wella. Diolch."}, {"text_idx": "#000018", "text": "Cyrsiau hunangymorth i helpu gyda galar"}, {"text_idx": "#000020", "text": "Rhaglen pedair neu chwe wythnos am ddim yw hon sy\u2019n darparu cymorth a dealltwriaeth i bobl sydd wedi dioddef profedigaeth. Gall y brofedigaeth fod yn un ddiweddar neu yn y gorffennol. Mae\u2019r awyrgylch yn anffurfiol a gallwch fynd a\u0302 ffrind neu aelod o\u2019r teulu gyda chi ar gyfer cefnogaeth."}, {"text_idx": "#000021", "text": "Gellir archebu lle ar y rhaglen drwy lenwi ac anfon y ffurflen gofrestru sydd wedi\u2019i hatodi neu drwy e-bostio info@toveybros.co.uk"}, {"text_idx": "#000023", "text": "Rhaglen dywys 6 wythnos am ddim yw Hunangymorth a\u0302 chefnogaeth i unrhyw un sy\u2019n teimlo bod eu hemosiynau\u2019n mynd yn drech na hwy. Rydym yn rhoi\u2019r deunyddiau i chi ddeall a rheoli\u2019ch teimladau ac rydym yn eich ffonio\u2019n rheolaidd i roi cefnogaeth i chi.\nNid oes angen atgyfeiriad meddyg teulu arnoch i gofrestru ar gyfer y rhaglen Hunangymorth a\u0302 chefnogaeth."}, {"text_idx": "#000024", "text": "Adnoddau hunangymorth i helpu gyda galar"}, {"text_idx": "#000025", "text": "Porwch ein hadnoddau hunangymorth rhad ac am ddim ar gyfer galar, wedi\u2019u cymeradwyo gan arbenigwyr iechyd meddwl."}, {"text_idx": "#000028", "text": "Beth yw profedigaeth? \u2013 Mind"}, {"text_idx": "#000035", "text": "Os oes angen cymorth pellach arnoch"}, {"text_idx": "#000037", "text": "2Wish \u2014 Cefnogaeth i unrhyw un yr effeithir arnynt gan hunanladdiad neu farwolaeth sydyn rhywun 25 oed ac iau"}, {"text_idx": "#000038", "text": "Cefnogi\u2019r rheini yr effeithir arnynt gan farwolaeth sydyn pobl ifanc dan 25 oed"}, {"text_idx": "#000039", "text": "Mae 2Wish yn elusen sy\u2019n darparu cefnogaeth profedigaeth i unrhyw un yr effeithir arnynt gan farwolaeth sydyn a thrawmatig oedolyn ifanc 25 oed neu iau ledled Cymru."}, {"text_idx": "#000041", "text": "Byddwn yn rhoi lle i chi siarad am eich teimladau a sut rydych chi wedi bod yn ymdopi."}, {"text_idx": "#000043", "text": "Rhannwch y dudalen hon gyda ffrind"}, {"text_idx": "#000044", "text": "Rhannu yw gofalu. Os ydych chi'n meddwl y gall y dudalen hon helpu anwyliaid, rhannwch hi trwy'r opsiynau isod."}, {"text_idx": "#000045", "text": "Gallwn ni i gyd deimlo'n unig ar adegau. Er nad yw unigrwydd yn broblem iechyd meddwl gall effeithio ar eich lles."}, {"text_idx": "#000046", "text": "Mae'n arferol i ni deimlo'n isel neu wedi cael llond bol o bryd i'w gilydd. Os nad yw hwyliau isel yn mynd i ffwrdd gall fod yn arwydd o iselder. Dewch o hyd i gyrsiau rhad ac am ddim, adnoddau a ffynonellau cymorth i'ch helpu gyda theimladau o iselder."}, {"text_idx": "#000047", "text": "Rydyn ni i gyd yn teimlo'n isel neu wedi cael llond bol o bryd i'w gilydd. Mae teimlo'n isel fel arfer yn para ychydig ddyddiau neu wythnosau, ac yna mae ein hwyliau'n dychwelyd i normal. Rydym wedi coladu adnoddau i'ch helpu gyda'r teimladau hwyliau isel hynny i'ch helpu i ymdopi."}, {"text_idx": "#000048", "text": "Dolenni cyflym i bynciau cysylltiedig eraill"}, {"text_idx": "#000049", "text": "Dewiswch un o'r pynciau isod i ddarganfod yr adnoddau lles perthnasol"}, {"text_idx": "#000050", "text": "Gweld ein rhestr pynciau A-Y\nTeimladau, symptomau neu iechyd meddwl"}]